**1ο ΕΠΑΛ ΡΕΘΥΜΝΟΥ**

**ΣΧΕΔΙΑΓΡΑΜΜΑ 4**

**Η διακυβέρνηση του Καποδίστρια, σελ. 47-48**

**Ποιος ήταν ο Ιωάννης Καποδίστριας**

Ο Ιωάννης Καποδίστριας ήταν ο πρώτος Κυβερνήτης της Ελλάδας. Ήταν από την Κέρκυρα και είχε σπουδάσει ιατρική, φιλοσοφία και νομικά. Είχε υπηρετήσει πριν ως υπουργός εξωτερικών της Ρωσίας Ορίστηκε Κυβερνήτης της Ελλάδας με ψήφισμα της Γ’ Εθνοσυνέλευσης της Τροιζήνας. Έφτασε στο Ναύπλιο στις αρχές του 1828.

**Ποια ήταν η κατάσταση της Ελλάδας;**

Δεν υπήρχαν χρήματα και φορολογικές υποδομές. Ο λαός είχε φτάσει στο έσχατο όριο της αντοχής του. Ληστές και πειρατές ελέγχουν μεγάλες περιοχές. Ο Κιουταχής κατείχε τη Στερεά Ελλάδα και ο Ιμπραήμ με τον αιγυπτιακό στρατό την Πελοπόννησο. Σπάνια στην ιστορία των κρατών συνέβη να αναλάβει κάποιος τη διακυβέρνηση κάτω από τόσο δυσμενείς συνθήκες. Υπό τις περιστάσεις αυτές ο Καποδίστριας ανέλαβε έκτακτες εξουσίες.

**Τι έκανε για να αντιμετωπίσει την κατάσταση στον τομέα της διοίκησης;**

Υπό τις περιστάσεις αυτές ο Καποδίστριας ανέλαβε έκτακτες εξουσίες. Εκτός από την εκτελεστική ο ίδιος θα ασκούσε και τη νομοθετική εξουσία με τη βοήθεια του “Πανελληνίου”, ενός 27μελούς

γνωμοδοτικού οργάνου.

**Τι έκανε για να αντιμετωπίσει την κατάσταση στον τομέα της οικονομίας;**

Ο Καποδίστριας μπόρεσε να ιδρύσει Τράπεζα και να κόψει νόμισμα, το γνωστό φοίνικα, που

αντικατέστησε το τουρκικό γρόσι.

**Τι έκανε για να αντιμετωπίσει την κατάσταση στον τομέας την εκπαίδευσης;**

Ίδρυσε πολλά σχολεία, όπου εφαρμόστηκε η αλληλοδιδακτική μέθοδος, οι πιο μεγάλοι μαθητές βοηθούσαν τους πιο μικρούς. Ονομαστό υπήρξε το Ορφανοτροφείο της Αίγινας, που αρχικά προβλεπόταν να καλύψει τις ανάγκες των ορφανών παιδιών του Αγώνα.

**Τι έκανε για να αντιμετωπίσει την ανασφάλεια που ένιωθε ο λαός και την κατάσταση του στρατού;**

Για να εμπεδωθεί το αίσθημα ασφάλειας στο λαό, ο Καποδίστριας έστρεψε την προσοχή του στο θεσμό της δικαιοσύνης, ιδρύοντας δικαστήρια στις κωμοπόλεις (Ειρηνοδικεία) και στις έδρες των νομών (Πρωτοδικεία). Οι περιστάσεις επίσης επέβαλλαν τη συγκρότηση τακτικού στρατού ικανού να προστατεύσει το νεοσύστατο κράτος. Μια πρώτη ενέργεια ήταν και η δημιουργία

στρατιωτικής Σχολής Ευελπίδων, από την οποία θα εξέρχονταν τα νέα ηγετικά στελέχη του στρατού.

**Τι έκανε για τα σύνορα της Ελλάδας, στο πλαίσιο της εξωτερικής πολιτικής;**

Συνέχισε τις διαπραγματεύσεις με τις Μεγάλες Δυνάμεις (Αγγλία, Γαλλία, Ρωσία). Πρότεινε εντελώς ανεξάρτητο ελληνικό κράτος με δικό του ηγεμόνα. Η χώρα δεν έχει ακόμα καθορισμένα σύνορα. Ο Κυβερνήτης χρησιμοποίησε το κύρος και την εμπειρία του στη διεθνή διπλωματία για να κατοχυρώσει όσο το δυνατόν περισσότερα εδάφη στο ελληνικό κράτος. Προσπάθησε να κρατήσει επαναστατημένη την Κρήτη και τη Στερεά, ώστε να συμπεριληφθούν στο νέο κράτος.

**Ποιες ήταν οι αντιδράσεις των αντιπάλων του;**

Ο συγκεντρωτικός και αυταρχικός χαρακτήρας της διοίκησής του Καποδίστρια προκάλεσε την αντίδραση όχι μόνο των φιλελεύθερων ανθρώπων, αλλά και εκείνων οι οποίοι δεν μπόρεσαν να γευθούν τα

αγαθά της εξουσίας, όπως οι πρόκριτοι, πλούσιοι πλοιοκτήτες και εκπρόσωποι του αγγλικού και γαλλικού κόμματος. Η αντιπολίτευση, υποκινούμενη και από τη διπλωματία των Μεγάλων Δυνάμεων, έκανε πιο δύσκολη την κατάσταση. Έγιναν στάσεις, διαμαρτυρίες και άρχισαν οι απειλές με τραγικό αποτέλεσμα τη δολοφονία του κυβερνήτη (27 Σεπτεμβρίου 1831), από τον Γεώργιο και Κωνσταντίνο Μαυρομιχάλη με όλες τις δυσάρεστες συνέπειες για το νεοσύστατο κράτος.

